Virallinen lehti nro C 207 , 21/07/1999 s. 0088



KIRJALLINEN KYSYMYS E-3556/98 esittäjä(t): Amedeo Amadeo (NI) komissiolle (1. joulukuuta 1998) Aihe: Paikallisten maataloustuotteiden tukeminen Talous- ja sosiaalikomitea on antanut lausunnon paikallisten korkealaatuisten maataloustuotteiden tukemisesta kehityksen välineenä uuden yhteisen maatalouspolitiikan yhteydessä. Näitä tuotteita tuotetaan alkuperäisin menetelmin, joissa käytetään vain parhaita raaka-aineita, niiden ulkomuoto ja maku liitetään tiettyyn alueeseen ja ne ovat vastaavia tavanomaisia tuotteita houkuttelevampia. Nämä tuotteet ovat suurimmaksi osaksi peräisin vuoristoalueilta. Niiden luoma lisäarvo mahdollistaa tuotantojärjestelmän ja työllisyystilanteen suuremman vakauden ja myötävaikuttaa väestön pysyvyyteen ja ihmisten omanarvontuntoon ja on siten arvokas tekijä maaseudun kehittämisessä. Uuteen yhteiseen maatalouspolitiikkaan liittyen ja Euroopan maataloustuottajia koskettavan suuren muutoksen (Agenda 2000) puitteissa pyydän komissiota toteuttamaan tehokkaita aloitteita ja metodeja, joilla tuetaan paikallisia laatutuotteita, jotka ovat erottamaton osa Euroopan historiallista ja kulttuuriperintöä. Alkuperänimitysten käyttö alueen ulkopuolella tuotetuilta jäljitteleviltä tuotteilta on oltava kielletty. Millään maalla, alueella tai tuotteella ei ole oikeutta käyttää hyväksi sitä, mikä on luotu paikallisten laatutuotteiden tuottajien kovalla työllä. Komission jäsenen Franz Fischlerinkomission puolesta antama vastaus (22. joulukuuta 1998) Komissio on täysin samaa mieltä kysyjän kanssa asian tärkeydestä. Kun neuvosto antoi 14 päivänä heinäkuuta 1992 asetuksen (ETY) 2081/92(1), maataloustuotteiden ja elintarvikkeiden maantieteellisten merkintöjen ja alkuperänimitysten suojasta, sen tavoitteena oli yhteisössä tyypillisten laatutuotteiden myynninedistäminen ja arvon nostaminen ottamalla huomioon eräissä jäsenvaltioissa saadut kokemukset sekä arvioimalla tuotteiden alkuperään liittyvän laadun etusijalle asettavien kuluttajien käyttäytymistä. Kun tuottajaryhmittymät ovat pyytäneet jäsenvaltioiden välityksellä maantieteellistä merkintää, nämä merkinnät rekisteröidään tietyn menettelyn jälkeen joko suojatuksi alkuperänimitykseksi (SAN) tai suojatuksi maantieteelliseksi merkinnäksi (SMM), jolloin ne voidaan suojata väärinkäytöksiltä ja jäljitelmiltä sekä kaikilta muilta toimilta, jotka tähtäävät yleisön harhaanjohtamiseen tuotteiden todellisen alkuperän osalta. Tällä tavoin asetus tarjoaa maaseudun ja erityisesti vuoristossa sijaitsevien epäsuotuisten alueiden kehittämiseen merkittävän valttikortin parantamalla viljelijöiden tuloja ja turvaamalla väestön jäämisen kotiseudulleen. Agenda 2000:ssa(2) ei suinkaan aseteta kyseenalaiseksi asetuksen (ETY) 2081/92 avulla käynnistettyjä yhteisen maatalouspolitiikan (YMP) uudistustoimenpiteitä; tätä asetusta sovelletaan yksinomaan maantieteellisen alkuperänsä vuoksi tyypillisiksi laatutuotteiksi tunnustettujen tuotteiden arvon nostamisen ja myynninedistämisen yhteydessä. Tämä menettelytapa vastaa pohjimmiltaan sekä maataloustuotteiden ja elintarvikkeiden erityisluonnetta koskevista todistuksista 14 päivänä heinäkuuta 1992 annetussa neuvoston asetuksessa (ETY) 2082/92(3) että maataloustuotteiden luonnonmukaisesti tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetussa neuvoston asetuksessa (ETY) 2092/91(4) määriteltyä yhteisön laatupolitiikkaa. (1) EYVL L 208, 24.7.1992. (2) KOM(97) 2000 lopullinen. (3) EYVL L 208, 24.7.1992. (4) EYVL L 198, 22.7.1991.